ଜ୍ୟାକଲିନ ଫର୍ଣ୍ଣାଡିସ
ଶ୍ରୀଲଙ୍କାର ମୂଳ ନିବାସୀ ଜ୍ୟାକଲିନ ଫର୍ଣ୍ଣାଡିସ ଜଣେ ମଡେଲ ତଥା ହିନ୍ଦୀ ଚଳଚ୍ଚିତ୍ର ଅଭିନେତ୍ରୀ ।

ବାଲ୍ୟ ଜୀବନ ଓ ଶିକ୍ଷା 
୧୧ ଅଗଷ୍ଟ ୧୯୮୫ରେ ବାହାରିନର ରାଜଧାନୀ ମାନାମାରେ ଜ୍ୟାକଲିନଙ୍କ ଜନ୍ମ । ପିତା ଏଲରୋୟ ହେଉଛନ୍ତି ଶ୍ରୀଲଙ୍କା ନିବାସୀ ଏବଂ ମାତା କିମ ହେଉଛନ୍ତି ମାଳୟେସିଆ ନିବାସୀ । ଅଜା କାନାଡା ନିବାସୀ । ପିତା ଥିଲେ ଶ୍ରୀଲଙ୍କାର ଜଣେ ସଂଗୀତକାର  । ୧୯୮୦ରେ ତାମିଲ ଏବଂ ସିଂହଳୀ ମଧ୍ୟରେ ବେସାମରିକ ସଂଘର୍ଷ ସମୟରେ ନିଜକୁ ବଞ୍ଚାଇବାକୁ ସେ ବାହାରିନ ଚାଲିଗଲେ । ସେଠାରେ ତାଙ୍କର ଦେଖାହୁଏ କିମଙ୍କ ସହିତ । କିମ ଥିଲେ ବିମାନ ପରିଚାରିକା । ଜ୍ୟାକଲିନ ନିଜ ପରିବାରରେ ଚାରି ସନ୍ତାନଙ୍କ ମଧ୍ୟରେ ସର୍ବ କନିଷ୍ଠ ଥିଲେ । ମାତ୍ର ଚଉଦ ବର୍ଷ ବୟସରେ ସେ ବାହାରିନରେ ଟେଲିଭିଜନ ଶୋରେ ସୂତ୍ରଧର ରୂପେ କାମ କରିବା ଆରମ୍ଭ କରିଦେଇଥିଲେ । ବାହାରିନରେ ପ୍ରାରମ୍ଭିକ ଶିକ୍ଷା ସମାପ୍ତ କରି ସେ ଅଷ୍ଟ୍ରେଲିଆର ସିଡନୀ ବିଶ୍ୱବିଦ୍ୟାଳୟରୁ mass communicationରେ ସ୍ନାତକ ଡିଗ୍ରୀ ହାସଲ କଲେ । ଏହାପରେ ସେ ଶ୍ରୀଲଙ୍କାରେ ଜଣେ ଟେଲି ସାମ୍ବାଦିକ ଭାବେ କାମ କଲେ । Berlitz school of languagesରେ ଯୋଗ ଦେଇ ସେ ସ୍ପେନ ଭାଷ ଶିକ୍ଷା କରିବା ସହ ତାଙ୍କର ଫ୍ରେଞ୍ଚ ଓ ଆରବୀ ଭାଷାରେ ଅଧିକ ଦକ୍ଷତା ହାସଲ କଲେ ।

ପିଲାଟି ଦିନରୁ ଜ୍ୟାକଲିନଙ୍କ ଅଭିନ୍ନେତ୍ରୀ ହେବାକୁ ଚାହୁଁଥିଲେ ଏବଂ ହଲିଉଡ ଚଳଚ୍ଚିତ୍ରରେ ଜଣେ ତାରକା ଅଭିନେତ୍ରୀ ହେବାର ସ୍ୱପ୍ନ ଦେଖୁଥିଲେ । ଅବଶ୍ୟ ସେ ଅଭିନୟ କଳା ପାଇଁ John School of Acting.ରୁ ତାଲିମ ମଧ୍ୟ ଗ୍ରହଣ କରିଥିଲେ । ଟେଲି ରିପୋର୍ଟର ଭାବେ କାମ କରିବା ବେଳେ ସେ ମଡେଲିଂ କରିବା ଆରମ୍ଭ କଲେ । ଏହି ସମୟରେ ସେ Miss Universe Sri Lankaର ବିଜେତା ହେଲେ ।

ଅଭିନୟ ଜୀବନ 
୨୦୦୯ରେ ଏକ ମଡେଲିଂ କାର୍ଯ୍ୟ ସଂପାଦନାର୍ଥେ ସେ ଭାରତ ଆସି ପହଞ୍ଚିଲେ । ଥିଏଟର ନିର୍ଦ୍ଦେଶକ ବେରି ଜନଙ୍କ ତତ୍ତ୍ୱବଧାନରେ ସେ ଅଭିନୟ ଶିକ୍ଷା କଲେ ଏବଂ ସୁଜୟ ଘୋଷଙ୍କ ହିନ୍ଦୀ କଥାଚିତ୍ର ଆଲ୍ଲାଦୀନ ପାଇଁ ଅଡିସନ ଦେଇ ମନୋନୀତ ହେଲେ । ଆଲ୍ଲାଦୀନ ତାଙ୍କର ପ୍ରଥମ ଅଭିନୀତ କଥାଚିତ୍ର ଥିଲା ।.  କଥାଚିତ୍ରଟି ବ୍ୟବସାୟିକ ସଫଳତା ଲାଭ କରିପାରି ନ ଥିଲା ।,  ତଥାପି ନିଜର ଅଭିନୟ ଦକ୍ଷତା ପ୍ରମାଣ କରି ସେ ନବାଗତା ଅଭିନେତ୍ରୀ ଭାବେ ସେ Star Debut of the Year - Femaleର ବିଜେତା ହେଲେ । 

୨୦୧୦ରେ ହିନ୍ଦୀ ଚଳଚ୍ଚିତ୍ର ଜାନେ କାହାଁ ସେ ଆୟୀ ହୈରେ ରିତେଶ ଦେଶମୁଖଙ୍କ ବିପକ୍ଷରେ ଅଭିନେତ୍ରୀ ହେଲେ । ଚଳଚ୍ଚିତ୍ରଟିରେ ସେ ଏପରି ଏକ ପାତ୍ରର ଅଭିନୟ କରିଥିଲେ ଯେଉଁଥିରେ ଶୁକ୍ର ଗ୍ରହରୁ ଆସିଥିବା ଝିଅଟି ପୃଥିବୀରେ ଅବତରଣ କରି ପ୍ରେମିକ ସନ୍ଧାନରେ ଘୁରିବୁଲୁଛି । ଚଳଚ୍ଚିତ୍ରଟି ସେତେଟା ଲୋକପ୍ରିୟ ହୋଇପାରିଲା ନାହିଁ ।  ସେହି ବର୍ଷ ସେ ସାଜିଦ ଖାନ ନିର୍ଦ୍ଦେଶିତ ହାସ୍ୟ ଚଲଚ୍ଚିତ୍ର ହାଉସ ଫୁଲର ଏକ ସଂଗୀତରେ ଏକ ସ୍ୱତନ୍ତ୍ର ଭୂମିକାରେ ଅଭିନୟ କରିଥିଲେ ।.

ମହେଶ ଭଟ୍ଟ  ନିର୍ଦ୍ଦେଶିତ ମର୍ଡର-୨ ଥିଲା ଜ୍ୟାକଲୀନଙ୍କ ପ୍ରଥମ ବ୍ୟବସାୟିକ ସଫଳ ଚଳଚ୍ଚିତ୍ର  । ଅଭିନୟ ଜୀବନରେ ଏହି ଚଳଚ୍ଚିତ୍ର ତାଙ୍କୁ ଏକ ନୂତନ ସ୍ଥାନ ପ୍ରଦାନ କରିଥିଲା ।. ପର ବର୍ଷ ଅକ୍ଷୟ କୁମାର ଅବଂ ଜନ ଆବ୍ରାହମଙ୍କ ସହ ତାଙ୍କ ଅଭିନୀତ ଚଳଚ୍ଚିତ୍ର ହାଉସଫୁଲ-୨ ମୁକ୍ତିଲାଭ କଲା । ଚଲଚ୍ଚିତ୍ରଟି ବ୍ୟବସାୟିକ ସଫଳତା ଲାଭ କଲେ ବି ଜ୍ୟାକଲୀନଙ୍କ ଅଭିନୟ ସେତେଟା ପ୍ରଶଂସନୀୟ ହୋଇପାରି ନ ଥିଲା । ଏହ ସତ୍ତ୍ୱେ ସେ ଶ୍ରେଷ୍ଠ ସହ କଳାକାର ଭାବେ ଆଇଫା ଆୱାର୍ଡ ପାଇଁ ମନୋନୀତ ହୋଇଥିଲେ ।

ଚଳଚ୍ଚିତ୍ର

ପୁରସ୍କାର ଓ ସମ୍ମାନ 
 ୨୦୧୬ -ଫିଲ୍ମ ଫେୟାର ଷ୍ଟାଇଲ ଓ ଗ୍ଳାମର ଆୱାର୍ଡ
 ୨୦୧୭ -ଫେମିନା ବ୍ୟୁଟି ଆୱାର୍ଡ
 ୨୦୧୭ -ବିଗ ଜୀ ଏଣ୍ଟେରଟେନମେଣ୍ଟ ଆୱାର୍ଡ
 ୨୦୧୭ - ଫିଲ୍ମ ଫେୟାର ଷ୍ଟାଇଲ ଓ ଗ୍ଳାମର ଆୱାର୍ଡ
 ୨୦୧୮- ପେଟା ଇଣ୍ଡିଆ ଆୱାର୍ଡ   ............

ଇତ୍ୟାଦି

ଆଧାର 

୧୯୮୫ ଜନ୍ମ
ଜୀବିତ ବ୍ୟକ୍ତି
ହିନ୍ଦୀ କଥାଚିତ୍ର ଅଭିନେତ୍ରୀ
 ଅଭିନେତ୍ରୀ
ଟାଇଗର ପ୍ରକଳ୍ପ ଗଣସମ୍ପାଦନା ୨୦୧୮ ଅନ୍ତର୍ଗତ ଗଢ଼ା ଯାଇଥିବା ପ୍ରସଙ୍ଗ